ખંભાળિયા પંથકના હંસ્થલ ડેમની નાની સિંચાઈ યોજનામાં નાના પુલીયા રીપેરીંગ તેમજ કેનાલોમાં અધુરા રહેલા આરસીસી કરવા, રાજાશાહી વખતના પથ્થરથી બનાવેલો સામોર ડેમ હાલ જર્જરીત હોવાથી તાત્કાલીક ધોરણે રીપેર કરવા, સિંહણ ડેમની નીચે દાંતા ગામની કેનાલ રીપેરીંગ તેમજ નાના પુલીયા પર આરસીસી કરવા,ગઢકી સિંચાઈ ડેમની નીચેના ગામના ખેડૂતોને ખેતરોમાં સીપેજ (રેચનું) પાણી લાગતું હોવાથી ડેમની નીચેના ભાગમાં નાલા બનાવવા, કલ્યાણપુર તાલુકાના સાની ડેમ વિશાળ હોવાથી લગભગ આખા તાલુકા સહિતના ખેડૂતોને સિંચાઈ અને પીવાનું પાણી પુરુ પાડે છે તે ડેમની બધી જ કેનાલો લીકેજ થયેલ હોય તેમજ તથા પુલીયા કોઠા જર્જરીત હોય તેથી તે નવા બનાવવા તથા રીનોવેશન કરવા ઉપરાંત કલ્યાણપુર ની સાની નદીમાંથી પાણીનો વેડફાટ ન થાય માટે આવશ્યક ચેકડેમ બનાવવો, ખંભાળિયાની જીવાદોરી સમાન ઘી ડેમની નીચેની કેનાલો નબળી પડી જતાં તમામ કેનાલો રીપેરીંગ કરી ઉપરના પુલીયાઓ નવા બનાવવાની સાથે ગતવર્ષની જેમ ચોમાસા પહેલા પાણીનો વધુ જથ્થો સ્ત્રોતોમાં સંગ્રહિત થાય માટે આ વેર્ષે પણ નદી તળાવો ઉંડા કરવાની કામગીરી કરવામાં આવે તેમ વિસ્તૃત રીતે રજૂઆત કરવામાં આવી હતી.